Fjordane

**Fjordane** betegner de nordlige delene av Vestland fylke, mellom Sogn og Sunnmøre. Det skilles vanligvis mellom Sunnfjord i sør og Nordfjord i nord. Det opprinnelige navnet på området var Firdafylke. Dette var et eget fylke under Gulatinget. Distriktet omfatter 14 kommuner med til sammen 72 786 innbyggere i 2016 og et areal på 7 948&nbsp;km², som utgjorde 66 % av folkemengden og 43 % av arealet i fylket Sogn og Fjordane. Florø, Førde og Måløy har bystatus. Dialektene i Fjordane tilhører gruppen nordvestlandske e-mål som også snakkes i Romsdal, på Sunnmøre og i Ytre Sogn.

## Kommuner

Fjordane er inndelt i 14 kommuner:

### Kommuneinndelingshistorikk
I 1838 ble området inndelt i kommunene Gaular (til 1910 kalt Indre Holmedal), Fjaler (til 1911 kalt Ytre Holmedal), Askvoll, Vevring, Førde, Jølster, Kinn, Davik, Gloppen, Innvik, Eid og Selje. Av Innvik ble Stryn skilt ut som egen kommune i 1843, av Askvoll ble Hyllestad ( i Sogn) skilt ut som egen kommune i 1862, av Eid ble Hornindal skilt ut som egen kommune i 1867, av Gloppen ble Breim skilt ut som egen kommune i 1886, av Førde ble Naustdal skilt ut som egen kommune i 1896, og av Selje ble Nord-Vågsøy og Sør-Vågsøy skilt ut som egne kommuner i 1909. Av Kinn ble Florø skilt ut som bykommune i 1860, Bremanger som egen kommune i 1866, og Bru og Eikefjord som egne kommuner i 1922. (Kilde: Brøgger, Waldemar: Norge. Geografisk leksikon. Cappelen, 1963). I 1964 ble Kinn, Florø, Bru og Eikefjord gjenforent til Flora kommune. Breim ble gjeninnlemmet i Gloppen (en mindre del innlemmet i Jølster), og Vevring ble delt mellom Flora, Askvoll og Naustdal. Samme år ble Nord-Vågsøy, Sør-Vågsøy og deler av Selje og Davik slått sammen til Vågsøy kommune. Resterende deler av Davik ble i 1965 fordelt på Bremanger og Eid kommuner, til Eid ble også deler av Hornindal innlemmet. I 1965 ble Innvik innlemmet i Stryn kommune, sammen med resten av Hornindal. I 1977 ble den del av Hornindal som var innlemmet i Stryn skilt ut igjen som selvstendig kommune. I 2020 ble Hornindal slått sammen med Volda kommune.

## Administrative inndelinger
* Området utgjorde det tidligere Sønd- og Nordfjord fogderi.
* Området inngår i rettskretsen til Fjordane tingrett i Gulating lagdømme og Vest politidistrikt.
* Området er i kirkelig sammenheng inndelt i Sunnfjord prosti og Nordfjord prosti i Bjørgvin bispedømme.
* Askvoll og Fjaler er medlem av HAFS regionråd, Flora, Førde, Gaular, Jølster og Naustdal er medlem av Samarbeidsforum i Sunnfjord, Bremanger, Eid, Gloppen, Hornindal, Selje, Stryn og Vågsøy er medlem av Nordfjordrådet.
* Helse Førde dekker alle kommunene i fylket.

## Befolkningsutvikling
Tabellen viser befolkningsutviklingen i Fjordane i årene 1769-2001 basert på kommunegrensene fra 2002.

## Tettsteder

Tettsteder i Fjordane, rangert etter innbyggertall  (kommune i parentes):

* Førde –  (Førde)
* Florø –  (Flora)
* Måløy –  (Vågsøy)
* Nordfjordeid –  (Eid)
* Stryn –  (Stryn)
* Sandane –  (Gloppen)
* Naustdal –  (Naustdal)
* Dale –  (Fjaler)
* Svelgen –  (Bremanger)
* Sande –  (Gaular)
* Langhaugane –  (Jølster)
* Farsund –  (Førde)
* Selje –  (Selje)
* Brandsøy –  (Flora)
* Askvoll –  (Askvoll)
* Raudeberg –  (Vågsøy)
* Skei –  (Jølster)
* Olden –  (Stryn)
* Grodås –  (Volda)
* Eikefjord –  (Flora)
* Innvik –  (Stryn)
* Kalvåg –  (Bremanger)
* Mogrenda –  (Eid)
* Bryggja –  (Vågsøy)
* Byrkjelo –  (Gloppen)
* Vassenden –  (Jølster)
* Holevik –  (Vågsøy)
* Flekke –  (Fjaler)
* Torvika –  (Eid)

### Byer
Florø fikk bystatus som ladested i 1860. Førde og Måløy fikk begge sin bystatus gjennom kommunestyrevedtak i 1997.

## Noen kjente fjordinger

* Eirik Blodøks, norsk konge
* Audun Hugleiksson, baron, embedsmann og politiker
* Ernst Sars, historiker
* Georg Ossian Sars, marinbiolog
* Thor Solberg, flypioner
* Øyvind Alsaker, sportskommentator TV2
* Jakob Sande, forfatter
* Alfred Maurstad, skuespiller
* Herbjørn Sørebø, journalist og forfatter
* Alf Hellevik, filolog og ordbokforfatter
* Bernhard Folkestad, kunstmaler og forfatter
* Nikolai Astrup, kunstmaler
* Ludvig Eikaas, kunstner og kunstprofessor
* Oddvar Torsheim, bildekunstner og sanger
* John Austrheim, politiker
* Kjell Opseth, politiker
* Ingunn Solheim, journalist
* Helga Hjetland, fagforeningsleder
* Anders Svor, billedhugger
* Frode Grodås, fotballspiller
* Odd-Bjørn Hjelmeset, langrennsløper
* Tarjei Bø, skiskytter
* Johannes Thingnes Bø, skiskytter
* Ronny André Hafsås, skiskytter
* Jostein Flo, fotballspiller
* Tore André Flo, fotballspiller
* Håvard Flo, fotballspiller
* Harald Aabrekk, fotballtrener
* Sigrid Moldestad, folkemusiker

## Referanser


## Eksterne lenker
* Turforslag til Fjordane på DNT og NRKs nettsted ut.no